## 6/7/2023

Ευχαριστήρια Επιστολή

WeOpenGov: Δίκτυο Κοινωνίας Πολιτών - Δημόσιων Φορέων για την Ανοικτή Διακυβέρνηση

Τα στελέχη του έργου WeOpenGov: Δικτύο Κοινωνίας Πολιτών – Δημόσιων Φορέων για την Ανοικτή Διακυβέρνηση, ευχαριστούν θερμά το Εργαστήριο Γεωπολιτικών Αναλύσεων για την υπογραφή του Μνημονίου Συνεργασίας και για τη συμμετοχή της στο πανελλαδικό μόνιμο πλήρως λειτουργικό Δίκτυο Φορέων για την Ανοικτή Διακυβέρνηση, προερχόμενων από την κοινωνία πολιτών, δημόσιους φορείς, την ακαδημαϊκή κοινότητα και τον ιδιωτικό τομέα, κατά τα πρότυπα των δικτύων πολυμερούς συνεργασίας της Σύμπραξης για την Ανοικτή Διακυβέρνηση (OGP).

Το Εργαστήριο Γεωπολιτικών Αναλύσεων έχει ως κύρια αποστολή την διερεύνηση τρεχόντων διεθνών προβλημάτων υπό το πρίσμα της γεωπολιτικής και των διεθνών σχέσεων, τόσο ως μοχλός ενασχόλησης των φοιτητών με τα ζητήματα αυτά, όσο και ως ένας φορέας που θα διεκδικήσει προγράμματα και θα υλοποιήσει δραστηριότητες προς το σκοπό αυτό. Συγκεκριμένα, το Εργαστήριο θα υποστηρίζει τις διδακτικές, ερευνητικές και πάσης φύσεως ακαδημαϊκές ενέργειες και δράσεις που στοχεύουν στην ανάπτυξη, διάδοση και προαγωγή της γεωπολιτικής, της διεθνούς πολιτικής και των Διεθνών Σχέσεων καθώς και τη σχέση των παραπάνω με ζητήματα διεθνούς δικαίου. Η γνώση που θα παραχθεί σε θεωρητικό και πρακτικό επίπεδο θα δώσει τη δυνατότητα επεξεργασίας και διατύπωσης κειμένων τεκμηρίωσης της διεθνούς πρακτικής, και θεωρητικών προσεγγίσεων στο αντικείμενο της γεωπολιτικής και των διεθνών σχέσεων.

Το πρόγραμμα WeOpenGov: Δικτύο Κοινωνίας Πολιτών – Δημόσιων Φορέων για την Ανοιχτή Διακυβέρνηση στοχεύει στη δημιουργία μίας δυναμικής και σταθερών σημείων επαφής μεταξύ Κυβέρνησης και Κοινωνίας των Πολιτών σε θέματα Ανοιχτής Διακυβέρνησης. Ενθαρρύνει τον διαρκή συντονισμό μεταξύ των Οργανώσεων της Κοινωνίας των Πολιτών σε θέματα δημόσιας συμμετοχής, διαφάνειας και λογοδοσίας. Προωθεί την απόκτηση γνώσεων και παιδείας από τους υπεύθυνους χάραξης πολιτικής και στελεχών Δημόσιας Διοίκησης πάνω στις αξίες της συμμετοχής της Κοινωνίας των Πολιτών σε όλο τον κύκλο σχεδιασμού και υλοποίησης δημόσιων πολιτικών και δεξιοτήτων υλοποίησης δημόσιων πολιτικών με συνεργατικό τρόπο.

Το έργο «WeOpenGov: Δίκτυο Κοινωνίας Πολιτών-Δημόσιων Φορέων για την Ανοιχτή Διακυβέρνηση» υλοποιείται στο πλαίσιο του προγράμματος Active citizens fund, με φορέα υλοποίησης τη Διεθνή Διαφάνεια-Ελλάς και εταίρους το Εθνικό Δίκτυο Υποδομών Τεχνολογίας και Έρευνας – ΕΔΥΤΕ Α.Ε. (GRNET) και το Εθνικό και Καποδιστριακό Πανεπιστήμιο Αθηνών – Ερευνητική Ομάδα Ψηφιακά Μέσα για Συμμετοχή (ΕΚΠΑ dmPart).

Το πρόγραμμα Active citizens fund, ύψους € 13,5 εκ., χρηματοδοτείται από την Ισλανδία, το Λιχτενστάιν και τη Νορβηγία και είναι μέρος του χρηματοδοτικού μηχανισμού του Ευρωπαϊκού Οικονομικού Χώρου (ΕΟΧ) περιόδου 2014 – 2021, γνωστού ως EEA Grants. Το πρόγραμμα στοχεύει στην ενδυνάμωση και την ενίσχυση της βιωσιμότητας της κοινωνίας των πολιτών και στην ανάδειξη του ρόλου της στην προαγωγή των δημοκρατικών διαδικασιών, στην ενίσχυση της συμμετοχής των πολιτών στα κοινά και στην προάσπιση των ανθρωπίνων δικαιωμάτων. Τη διαχείριση της επιχορήγησης του προγράμματος Active citizens fund για την Ελλάδα έχουν αναλάβει από κοινού το Ίδρυμα Μποδοσάκη και το SolidarityNow. Περισσότερες πληροφορίες: [www.activecitizensfund.gr](http://www.activecitizensfund.gr/).

Περισσότερες πληροφορίες για το έργο WeOpenGov μπορείτε να βρείτε εδώ:

Website: <http://weopengov.gr/>

Facebook: <https://www.facebook.com/WeOpenGov>

Δρ. Άγγελος Κασκάνης

Εκτελεστικός Διευθυντής, Διεθνής Διαφάνεια Ελλάς